31979R0484
L 064/47
JURNALUL OFÍCIAL AL UNIUNII EUROPENE
REGULAMENTUL (CEE) NR. 484/79 AL COMISIEI
din 13 martie 1979
privind clasificarea anumitor mărfuri la subpoziția 39.07 E IV din Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 97/69 al Consiliului din 16 ianuarie 1969 privind măsurile care trebuie luate pentru aplicarea uniformă a Nomenclaturii Tarifului Vamal Comun (1), astfel cum a fost modificat ultima dată prin Regulamentul (CEE) nr. 280/77 (2), în special articolul 3,
întrucât, pentru a asigura aplicarea uniformă a Nomenclaturii Tarifului Vamal Comun, este necesar să se adopte dispoziții privind clasificarea tarifară a „firului pentru undiță” format dintr-o tresă tubulară din fibre continue de nailon acoperită în întregime de un strat de clorură de polivinil, care se prezintă sub formă de bobine cu o anumită lungime și cu capetele în formă de fus;
întrucât Tariful Vamal Comun anexat la Regulamentul (CEE) nr. 950/68 al Consiliului (3), astfel cum a fost modificat ultima dată prin Regulamentul (CEE) nr. 2800/78 (4), prevede la poziția 51.03 firele din fibre textile sintetice, la poziția 58.07 tresele, la poziția 59.08 țesăturile acoperite cu materiale plastice artificiale și la poziția 39.07 produsele din materiale plastice artificiale;
întrucât aceste poziții pot fi luate în considerare pentru clasificarea firului pentru undiță menționat anterior;
întrucât articolul respectiv nu poate fi inclus în categoria firelor, în înțelesul secțiunii XI din Tariful Vamal Comun, și, în special, așa cum sunt acestea descrise la subtitlul „B. Fire” din considerațiile generale din notele explicative din nomenclatura consiliului de cooperare vamală, referitoare la secțiunea respectivă; întrucât, din punct de vedere tehnologic, acest articol este o tresă;
întrucât pentru clasificarea acestui articol ar putea fi luată în considerare poziția 58.07, dacă nota 1 din capitolul 58 din Tariful Vamal Comun nu ar stipula că țesăturile acoperite sau impregnate se exclud de la acest capitol și se clasifică la capitolul 59; întrucât prin denumirea de „țesături” se înțeleg de asemenea tresele, în conformitate cu nota 1 A din capitolul 59; întrucât, cu toate acestea, în conformitate cu nota 2 A litera (c) din capitolul 59 menționat anterior, produsele în care țesătura este în întregime acoperită cu material plastic artificial se clasifică în capitolul 39 din Tariful Vamal Comun; întrucât, în consecință, firul pentru undiță menționat anterior nu poate fi clasificat nici la poziția 51.03, nici la poziția 58.07, nici la poziția 59.08, ci trebuie clasificat la capitolul 39;
întrucât, prin natura și prezentarea sa, articolul respectiv trebuie clasificat, în capitolul 39, la subpoziția 39.07 E IV;
întrucât măsurile prevăzute de prezentul regulament sunt conforme cu avizul Comitetului pentru Nomenclatura Tarifului Vamal Comun,
ADOPTĂ PREZENTUL REGULAMENT:
Articolul 1
Firul pentru undiță, format dintr-o tresă tubulară din fibre continue de nailon acoperită în întregime de un strat de clorură de polivinil, care se prezintă sub formă de bobine cu o anumită lungime și cu capetele în formă de fus, este inclus în Tariful Vamal Comun la subpoziția:
39.07
Produse din materialele de la nr. 39.01-39.06 inclusiv:
E.
din alte materiale:
IV.
altele
Articolul 2
Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 martie 1979.